Tlaq tmerǧiwt n tutlayt ihi, n tsertit i d-yunan deffir n yineḍruyen n tuber 1988 i wakken ad tbeddel teswiɛt. Slalen-d yiwen n ugezdu n tutlayt d yedles amaziɣ di Tizi-wezzu di taggara n yennayer 1990 membeɛd n watas n lemciwrat d yinejmuɛen. Iswi n tsudut-a n lmajister (membeɛd usali) n tmaziɣt, aseggas membeɛd (tuber1991) illul-d ugezdu nniḍen n tmaziɣt di Bgayet deg tegnatin iweɛren mliḥ. Igezduten-a, llan leḥun seg tallit-nsen deg tegnatin qessiḥen. Igemmaḍ qemḍen7 ladɣa deg wayen yeɛnan asuleɣ n yilmeẓyen yettnadin, ladɣa di Tizi-wezzu i d-yefkan di tazwara allalen d ikataren ur nzad ara. Akken yebɣu llan isembiwlen n tsertit d tugniwin yellan deffir n tlalit n sin n yiḥricen-a8. D ayen ibanen belli ɣef yiswir n tallilt yettbanen deg usudu asdawan, yella deg-s usnerni yesɛan azal.